A 2018 -AS PÉNZÜGYI ÉV TÖBBLETÉNEK BEVITELE A KÖLTSÉGVETÉSBE

Tekintettel:

–az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

–az Unió általános költségvetésére alkalmazandó pénzügyi szabályokról (...) szóló, 2018. július 18-i (EU, Euratom) 2018/1046 európai parlamenti és tanácsi rendeletre és különösen annak 44. cikkére,

–az Európai Unió 2019-es pénzügyi évre vonatkozó, 2018. december 12-én elfogadott általános költségvetésére,

az Európai Bizottság az Európai Parlament és a Tanács elé terjeszti a 2019. évi költségvetés 1. sz. költségvetés-módosítási tervezetét.

A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI

A szakaszonkénti bontású bevételi és kiadási kimutatás változásai elérhetők az EUR-Lexen ( http://eur-lex.europa.eu/budget/www/index-hu.htm ). E változások angol nyelvű változata tájékoztatásul költségvetési mellékletként csatolva található.

INDOKOLÁS

Az 1/2019. sz. költségvetés-módosítási tervezet célja a 2018. évi költségvetés végrehajtásából származó többlet bevitele a 2019. évi költségvetésbe. Az Unió általános költségvetésére alkalmazandó költségvetési rendelet 18. cikke (3) bekezdésének megfelelően e költségvetés-módosítási tervezet témája kizárólag ez, és a tervezetet az előzetes beszámoló 2019. március végi benyújtását követő 15 napon belül be kell nyújtani.

1.A 2018. évi költségvetés végrehajtása során 1 802 988 329 EUR többlet keletkezett, amely a 2019. évi költségvetésben ezért bevételként szerepel.

(EUR)

A 2018. évi eredmény bontása Többletbevétel 1 274 590 133 Kiadásokból származó többlet 528 398 196 Többlet összesen 1 802 988 329

2.A többlet költségvetésbe való bevitelével ilyen mértékben csökken a 28 tagállamnak a 2019. évi költségvetéshez való teljes hozzájárulása is. A tagállamok hozzájárulását a saját forrásokra vonatkozó aktualizált előrejelzés is befolyásolja majd, amely a saját forrásokkal foglalkozó tanácsadó bizottság 2019. májusi ülését követően áll majd rendelkezésre, és egy későbbi költségvetés-módosítási tervezetben fog szerepelni.

3.Az alábbi táblázatban a 2018. évi eredmény a bevételek végrehajtása szerinti bontásban látható:

(EUR)

A 2018. évi eredmény bontása Költségvetés

(az 1–6. sz. költségvetés-módosítással együtt) Eredmény Eltérés Bevétel részösszesen 144 767 916 298 146 042 506 431 1 274 590 133 — 1. cím – Saját források 142 363 728 037 142 329 649 983 –34 078 054 Lefölözések és egyéb vámok a cukorágazatban –92 981 713 –85 070 995 7 910 718 Vámok 20 164 642 350 20 316 700 932 152 058 582 Hozzáadottérték-adóból származó saját források 17 148 885 750 17 132 576 159 –16 309 591 A GNI alapján megállapított saját források 105 143 181 650 104 978 526 257 –164 655 393 A költségvetési egyensúlyhiányra tekintettel az Egyesült Királyság részére juttatott korrekció 0 –18 997 428 –18 997 428 Az éves GNI-alapú hozzájárulás bruttó csökkentése egyes tagállamok esetében 0 5 915 059 5 915 059 — 3. cím – Többletek, egyenlegek és kiigazítások 555 542 325 581 255 381 25 713 056 — 4. cím – Az intézményeknél dolgozó személyek 1 547 408 825 1 541 840 701 –5 568 124 — 5. cím – Az intézmények igazgatási tevékenysége 45 050 050 3 715 390 –41 334 660 — 6. cím – Visszatérítések az uniós megállapodások és programok keretében 110 000 000 106 217 941 –3 782 059 — 7. cím – Késedelmi kamatok és pénzbírságok 115 000 000 1 427 642 570 1 312 642 570 — 8. cím – Hitelfelvételi és hitelfolyósítási műveletek 6 186 061 39 035 856 32 849 795 — 9. cím – Egyéb 25 001 000 13 148 609 –11 852 391

4.Az 1. címben (Saját források) szereplő eltérések az előrejelzés 0,02 %-át teszik ki. Az eltérések elsősorban a következőket tartalmazzák: 160 millió EUR-val magasabb bevétel a tradicionális saját forrásokból (az előrejelzés 100,8 %-át szedték be) és 200 millió EUR-val alacsonyabb bevétel az árfolyam-ingadozások miatt (mivel a saját forrásokat a hazai pénznemben fizetik be, de a költségvetésbe euróban viszik be és számolják el). A 3. címben (Többletek, egyenlegek és kiigazítások) az eltérés – a saját források kiigazításaihoz kapcsolódóan – 26 millió EUR.